|  |  |
| --- | --- |
| SIMON ZSOLTFöldrajzBSc, 5. félévNyugat-magyarországi EgyetemTermészettudományi és Műszaki Kar |  |

Témavezető:

|  |
| --- |
| Dr. Balogh Andrásegyetemi docens, NYME TTMK |

Körmend szociálgeográfiai képe

A társadalomföldrajzon belül az 1970-es évektől lehetünk szemtanúi olyan szociologizáló irányzatok megerősödésének, amelyek a társadalom rétegződöttségéből kiindulva vizsgálják az egyének és csoportok napi térpályáit, életkörülményeit, térfelhasználó és –alakító tevékenységeit. Ezen irányzatokon belül a szociálgeográfia olyan társadalomföldrajzi megközelítés, amely többek között a társadalom térbeliségét és területileg differenciált intézményrendszereit igyekszik bemutatni. A szociálgeográfia összesen hét alapfunkció felhasználásával - munka, lakás, ellátás és szolgáltatás, képzés és közművelődés, szabadidő-eltöltés, közlekedés és kommunikáció, valamint közösségi élet – azt vizsgálja, hogy a különböző társadalmi csoportok milyen tevékenységet végeznek, s hogy ezek alapján hogyan oszlanak el a térben. Dolgozatomban a vizsgált téregység egy közel 12 ezer fős Vas megyei kisváros, Körmend. Az információgyűjtéshez mind statisztikai – a Központi Statisztikai Hivatal T-STAR adatbázisa, megyei statisztikai évkönyvek, helységnévtárak stb. –, mind empirikus módszereket igénybe vettem. Ez utóbbi során alkalmazott eljárás a kérdőíves felmérés volt: a település választókerületek alapján lehatárolt részeiben összesen 800 lakossal történt meg a kapcsolatfelvétel. Az adatok rögzítése és feldolgozása után lehetővé vált egyrészt a város funkcionális térszerkezetének megrajzolása, az egyes városrészek alapfunkciók szerinti összehasonlítása, az ott élő lakosok térbeli tevékenységeinek feltárása, másrészt pedig a városon belüli társadalmi különbségek kimutatása, amely megnyilvánul az életkörülmények, s ezen keresztül a térfelhasználás különbségeiben is. Az eredményeket térinformatikai szoftver felhasználásával tematikus térképek elkészítésével igyekeztem még szemléletesebbé és informatívabbá tenni.